
Αριθ. 36612 (1) 

Καθορισμός αριθμού προσώπων που θα χρησιμοποιηθούν με σύμβαση 
μίσθωσης έργου, από το Υπουργείο Προεδρίας της Κυβέρνησης. 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α. Του άρθρου 15 του Ν. 1735/87 «Προσλήψεις στο 
Δημόσιο Τομέα, Κοινωνικός Έλεγχος και Δημόσια Διοίκηση, Πολιτικά 
δικαιώματα και άλλες διατάξεις». 

2. Του άρθρου 27 του Ν. 1558/85 «Κυβέρνηση και Κυβερνητικά 
Όργανα». 

3. Το ΔΙΔΑΔ/22/182/15541/24.5.90 σήμα του ΥΠΠΚ, απο¬ 
φασίζουμε: 

Καθορίζουμε σε ένα (1) τον αριθμό των προσώπων που θα χρησιμο¬ 
ποιηθούν με σύμβαση μίσθωσης έργου σύμφωνα με τις διατάξεις των 
άρθρων 681 επ. του Αστικού Κώδικα, από το Υπουργείο Προεδρίας της 


Κυβέρνησης, Πανεπιστημιακής Εκπαίδευσης, με έργο την μελέτη λει- 
τουργικότητος και προτάσεις αναδιοργάνωσης μονάδων ΔΕΗ, στάθμης 
Κεντρικής Δ/νσεως στην Αθήνα και Περιφέρεια με σκοπό την αποδοτι- 
κότητα, χωρίς αλλαγή του κοινωνικού χαρακτήρα της ΔΕΗ,'ως και την 
προφορική ανάπτυξη, για χρονικό διάστημα έξι (6) μηνών, αντί συνολι¬ 
κής αμοιβής επτακοσίων ογδόντα (780.000) χιλιάδων δραχμών, που 
μπορεί να καταβάλλεται, και τμηματικά. 

Το ανωτέρω έργο, αφορά εργασία που δεν ανάγεται στον κύκλο των 
καθηκόντων των υπαλλήλων του Υπουργείου Προεδρίας της Κυβέρνη¬ 
σης·. 

Τόπος εκτέλεσης της ως άνω συμβάσεως έργου, ορίζεται κτήριο (τα 
γραφεία) του Υπουργείου Προεδρίας της Κυβέρνησης (Βασ. Σοφίας 15 
- Αθήνα) ή άλλος που κρίνεται αναγκαίος από τον ανάδοχο, προκειμέ- 
νου να πραγματοποιήσει το έργο του. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Οκτωββίου 1990 

Ο ΥΠΟΥΡΓΟΣ 

ΜΙΛΤΙΑΔΗΣ ΒΒΕΡΤ 


Αριθ. 36588 (2) 

Καθορισμός αριθμού προσώπων, που θα χρησιμοποιηθούν με σύμβαση 

μίσθωσης έργου από το Υπουργείο Προεδρίας της Κυβέρνησης, 

(Γεν. Γραμ. Ισότητας). 

Ο ΥΠΟΥΡΓΟΣ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ 

Έχοντας υπόψη: 

1. Τις διατάξεις: 

α) Του άρθρου 15 του Ν. 1735/87 «Προσλήψεις στο 
Δημόσιο Τομέα, Κοινωνικός Έλεγχος στην Δημόσια Διοίκηση, Πολι¬ 
τικά δικαιώματα και άλλες διατάξεις. 

2. Του άρθρου 27 του Ν.-1558/85 «Κυβέρνηση και Κυβερνητικά 
Όργανα. 

3. Την 8ΜΓ/3410/2.10.90 πρόταση της Γενικής Γραμματείας 
Ισότητας για τη χρησιμοποίηση τριών (3) διερμηνέων και μιας (1) με¬ 
ταφράστριας (Ελληνικά, Αγγλικά, Γαλλικά) για τις ανάγκες του συνε¬ 
δρίου που διοργανώνεται από την Γ.Γ.Ι. στις 25, 26 και 27 Οκτω¬ 
βρίου, με θέμα. « Η συμμετοχή των γυναικών στις αποφάσεις που αφο¬ 
ρούν περιφερειακό και περιβαλλοντικό σχεδιασμό», αποφασίζουμε: 

Καθορίζουμε τον αριθμό των προσώπων που θα χρησιμοποιηθούν με 
σύμβαση μίσθωσης έργου σύμφωνα με τις διατάξεις των άρθρων 681 
επ του Αστικού Κώδικα, από το Υπουργείο Προεδρίας της Κυβέρνησης 
(Γεν. Γραμ. Ισότητας) για τις ανάγκες, του, στο σκεπτικό της παρούσης 
αναφερομένου συνεδρίου, ως ακολούθως: 

Τρεις (3) διερμηνείς, για τρεις (3) ημέρες, με συνολική αμοιβή 
400.000 χιλ. δρχ. και μία (1) μεταφράστρια, για μία (1) ημέρα, με 
αμοιβή 120.000 νιλ. δρν. 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβέρνησης. 
Αθήνα, 22 Οκτωβρίου 1990 

Ο ΥΠΟΥΡΓΟΣ 

ΜΙΛΤΙΑΔΗΣ ΕΒΕΡΤ 
- ψ - 

Αριθ. 2067412/9594/20/0016 (3) 

Παράταση προθεσμιών καταβολής βεβαιωμένων χρεών προς το 

Δημόσιο. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 8 του Ν. 1284/1982 (ΦΕΚ Α 114/ 
82) με τις οποίες εξουσιοδοτείται ο Υπουργός Οικονομικών να παρατεί¬ 
νει, με αποφάσεις του, τις προθεσμίες καταβολής των βεβαιωμένων 
χρεών προς το Δημόσιο σε εξαιρετικές περιπτώσεις (σεισμοί, καθηστε- 
ρημένες αφίξεις μηχανογραφημένων αποδεικτικών είσπραξης 
κ.λ.π.). 

2. Την απόφασή μας αριθ. 2062937/8904/5.10.90, με την οποία 
είχαν παραταθεί μέχρι 18,10.90 οι προθεσμίες καταβολής του φόρου 
εισοδήματος φυσικών προσώπων βάσει αρχικών ή τροποποιητικών δη¬ 
λώσεων και των τελών κυκλοφορίας οικονομικού έτους 1990, που η εκ¬ 
καθάρισή τους έγινε από το ΚΕΠΥΟ με ημερομηνία πληρωμής την 

28.9.90. 

3. Το γεγονός ότι, λόγω των προσφάτων απεργιών στο Δημόσιο και 
στον ευρύτερο Δημόσιο Τομέα, πολλοί φορολογούμενοι πήραν καθυστε¬ 
ρημένα τα προεκτυπώμενα μηχανόγραφα αποδεικτικά είσπραξης για 
την καταβολή του φόρου εισοδήματος και των τελών κυκλοφορίας οί¬ 
κον. έτους 1990, που η προθεσμία καταβολής τους έληγε, σύμφωνα και 
με την παραπάνω απόφαση, στις 18.10.1990, αποφασίζουμε: 

Παρατείνουμε, μέχρι 2 Νοεμβρίου 1990, τις προθεσμίες καταβολής 
του φόρου εισοδήματος φυσικών προσώπων βάσει αρχικών ή τροποποι- 
ητικών δηλώσεων και των τελών κυκλοφορίας αυτοκινήτων οικον. 
έτους 1990, που έληξαν, σύμφωνα και με την απόφασή μας αριθ. 
2062937/8904/0016/5.10.90, στις 18.10.1990. 

Η παράταση αυτή ισχύει μόνο για όσους θα καταβάλλουν τις οφειλές 
τους μέχρι την ημερομηνία της παράτασης. 

Η απόφαση αυτή να δημοιευθεί στην Εφημερίδα της Κυβερνήσεως. 

Αθήνα, 31 Οκτωβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

——4 - 

Αριθ. 2066252/15580/0025 (4) 

Παροχή της εγγύησης του Δημοσίου προς την ΕΤΒΑ για τη χρηματο¬ 
δότηση μέχρι συνολικού ποσού δρχ. 900.000.000 της Α.Ε. «ΝΕΩ¬ 
ΡΙΟ ΝΑΥΠΗΓΕΙΑ ΣΥΡΟΥ» για την εξόφληση υποχρεώσεών της 
από παλαιά δάνεια. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 σε συνδυασμό με 
τις διατάξεις του Ν. 1266/82. 

2. Την απόφαση της τέως Νομισματικής Επιτροπής αριθ. 1509/1/ 
14.9.68, για τους κανόνες που διέπουν τις χρηματοδοτήσεις και λοιπές 
τοποθετήσεις των Τραπεζών, όπως .ισχύει σήμερα. 

3. Τις επιστολές της ΕΤΒΑ αριθ. 16504/26.9.90 και 17750/ 

25.10.90. 

4. Τη ζωτική σημασία που έχει η διατήρηση και ενίσχυση των Ναυ¬ 
πηγείων Σύρου για την προώθηση της Οικονομικής και Κοινωνικής 
Ανάπτυξης της περιοχής των Κυκλάδων. 

5. Την απόφαση της τέως Νομισματικής Επιτροπής αριθ. 242/2/ 
26.7.79 «περί καταβολής προμήθειας επί των παρεχομένων υπό του 
Ελληνικού Δημοσίου εγγυήσεων», αποφασίζουμε: 

Α. Παρέχουμε την εγγύηση του Ελληνικού Δημοσίου προς την Ελλη¬ 
νική Τράπεζα Βιομηχανικής Αναπτύξεως (ΕΤΒΑ) για την κάλυψη χρη¬ 
ματοδότησής της στην Α.Ε. «ΝΕΩΡΙΟ ΝΑΥΠΗΓΕΙΑ ΣΥΡΟΥ» μέχρι 
συνολικού ποσού δρχ. εννιακοσίων εκατομμυρίων (900.000.000) η 
οποία θα γίνει με βάση τις κείμενες διατάξεις των Νομισματικών Αρχών 
(απόφαση τέως Νομισματικής Επιτροπής αριθ. 1509/1/14.9.68 
κ.λ.π.), και τα οριζόμενα στην Επιστολή της Τράπεζας αυτής αριθ. 


17750/25.10.90 και θα χρησιμοποιηθεί αποκλειστικά: 

α) κατά δρχ. εξακόσια εκατομμύρια (600.000.000) για την εξό¬ 
φληση τοκοχρεωλυτικών δόσεων δανείων της που έχουν χορηγηθεί στο 
παρελθόν και τελούν υπό την εγγύηση του Δημοσίου, και 

β) κατά δρχ. τρικόσια εκατομμύρια (300.000.000) για την. εξό¬ 
φληση ληξιπρόθεσμων οφειλών πβος το Δημόσιο που προήλθαν από κα¬ 
τάπτωση προηγούμενων εγγυήσεων. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 853, 855, 856, 863 και 867 του ΑΚ και διατηρεί τα 
δικαιώματα και τις ενστάσεις που απορρέουν από τα άρθρα 858 και 
862 ΑΚ. 

Με την εγγύηση αυτή το Δημόσιο αναλαμβάνει την υποχρέωση σε 
περίπτωση μη εξόφλησης από τη δανειοδοτούμενη εταιρεία ληξιπρόθε¬ 
σμων δόσεων να καταβάλλει στη δανείστρια Τράπεζα τις καθυστερούμε- 
νες τοκοχρεωλυτικές δόσεις καθώς και κάθε οφειλή που απορρέει από 
την καθυστέρηση αυτή (τόκους και λοιπά συναφή έξοδα) μετά από προη¬ 
γούμενη βεβαίωσή τους στην αρμόδια Δημόσια Οικονομική Υπηρεσία 
(ΔΟΥ) στο λογ/σμό Νο 555 σαν έσοδο του λογαριασμού του Δημοσίου 
«Κεφάλαιον Ασφαλίσεως Χρηματοδοτήσεων εκ Κεφαλαίων ή εγγυήσει 
του Ελληνικού Δημοσίου» σύμφωνα με τις διατάξεις του Π.Δ. 16/89 
(ΦΕΚ 6/5.1.89 τ.Α') και τις οδηγίες της εγκυκλίου μας 
αριθ. 98348/2945/8.8.79. 

Διευκρινίζεται ότι με την εγγύηση αυτή δεν καλύπτονται: 1) η προμή¬ 
θεια της δανείστριας Τράπεζας καθόσον θέμα αφερεγγυότητας δεν 
υπάρχει για τον εγγυητή Ελληνικό Δημόσιο και 2) οι τόκοι πέραν της 
χρονολογίας αποστολής στην αρμόδια Δημόσια Οικονομική Υπηρεσία 
(ΔΟΥ) των δικαιολογητικών για τη βεβαίωση του ποσού των εγγυη¬ 
μένων απαιτήσεων η οποία χρονολογία δεν πρέπει να είναι μετά την πα¬ 
ρέλευση διμήνου από τη λήξη κάθε δόσης. 

Η ΕΤΒΑ πρέπει μόλις χορηγήσει τα δάνεια να μας στείλει (Δ25-Δ) 
τις δανειακές συμβάσεις και πίνακα τοκοχρεωλυτικής εξυπηρέτησης 
των δανείων και να μας ενημερώνει για την πορεία της εξυπηρέτησής 
τους. 

Η Τράπεζα αυτή σε περίπτωση κατάπτωσης της εγγύησης θα υπο¬ 
βάλλει με σχετικό έγγραφό της στο Γ.Λ.Κ. - Δ25-Δ - , προκειμένου να 
εξοφληθούν από το Δημόσιο οι εγγυημένες απαιτήσεις της, τα εξής δι- 
καιολογητικά: 

1. Κατάσταση αναλυτικού υπολογισμού των εγγυημένων απαιτή¬ 
σεων της, στην οποία να φαίνονται όλα τα στοιχεία των δανείων από τη 
χορήγηση μέχρι τη χρονολογία αποστολής των δικαιολογητικών βεβαί¬ 
ωσης στην αρμόδια ΔΟΥ. και 

2. Το αντίγραφο (όχι φωτοτυπία) της τριπλότυπης περιληπτικής κα¬ 
τάστασης βεβαίωσης της αρμόδιας Δ0Υ στην οποία έγινε η βεβαίωση 
του ποσού των εγγυημένων απαιτήσεών της. 

Β. Καθορίζουμε προμήθεια υπέρ του Δημοσίου 1% για την παρεχό¬ 
μενη με την απόφαση αυτή εγγύησή του. 

Η προμήθεια αυτή θα βαρύνει τη δανειολήπτρια εταιρεία, θα λογίζε¬ 
ται, εισπράττεται και αποδίδεται σ’ αυτό από τη δανείστρια Τράπεζα 
σύμφωνα με τα οριζόμενα στα έγγραφά μας αριθ. 98346/2944/ 
8.8.79, 98348/2945/8.8.79 και 121545/1786/6.11.79. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 30 Οκτωβρίου 1990 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αρι θ. ΙΒ/9442 ' (5) 

Αύξηση της πάγιας προκαταβολής του Παν/μίου Πειραιά. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Το άρθρο 25 του Ν.Δ. 496/74 (ΦΕΚ 204/Α’) «Περί Λογιστικού 
ΝΠΔΔ», όπως αντικαταστάθηκε με το άρθρο 10 του Ν. 369/76 (ΦΕΚ 
164/Α·). 

2. Την αριθ. Φ.100.93/137735 (ΦΕΚ 244/Β722.3.78) υπουρ¬ 
γική απόφαση περί συστάσεως παγίας προκαταβολής, όπως τροποποι¬ 
ήθηκε με τις αριθ. Φ.100.93/ΙΒ 1301 (ΦΕΚ 1165/15.11.80) και 
ΙΒ/4444 (ΦΕΚ 733/Β’/29.10.86) σχετικές υπουργικές αποφά- 
σεις. 

3. Το αριθ. 902187/90322/12.7.90 έγγραφο του Παν/μίου Πει¬ 
ραιά. 

4. Την απόφαση αριθ. Υ 1140/1051173/1390/0001/9.7.90 
:ου Πρωθυπουργού και του Υπουργού Οικονομικών για ανάθεση αρμο¬ 
διοτήτων Υπουργού Οικονομικών στον Υφυπουργό Οικονομικών (ΦΕΚ 
ί1·20/Β'/10.7.90). 

ί 5. Την απόφαση της Συγκλήτου του Παν/μίου Πειραιά, που λή- 
ίφθηκε στην από 8.6.90 συνεδρίαση της Σχολής, αποφασίζουμε: 

1 -1. Αυξάνουμε το ύψος της πάγιας προκαταβολής που έχει καθοριστεί 

με την αριθ. Φ.100.93/137735 (ΦΕΚ 244/Β'/22.3.78) υπουργική 
απόφαση και έχει τροποποιηθεί με τις αριθ. Φ. 100.93/ΙΒ 1301/ΦΕΚ 
1165/15,11.80 και ΙΒ/4444/ΦΕΚ 733/Β'/29.10.86 σχετικές 
υπουργικές αποφάσεις, από το ποσό των 900.000 δραχμών σε 
1.800.000 δραχμών, επειδή πρόκειται για πληρωμή δαπανών που εί¬ 
ναι επείγουσες και εξοφλούνται μετρητοίς. 

2. Οι κωδικοί αριθμοί εξόδου σε βάρος των οποίων θα γίνεται η πλη¬ 
ρωμή των δαπανών παραμένουν οι ίδιοι που αναφέρονται στην αριθ. 
Φ.100.93/137735/ΦΕΚ 244/Β'/22.3.78 υπουργική απόφαση, 
περί συστάσεως παγίας προκαταβολής, όπως τροποποιήθηκε με τις 
αριθ. Φ. 100.93/ΙΒ 1301/ΦΕΚ 1165/15.11.80 και ΙΒ/4444/" 
ΦΕΚ 733/Β'/29.10.86 υπουργικές αποφάσεις. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 26 Οκτωβρίου 1990 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΚΩΝ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Π. ΔΕΛΗΜΗΤΣΟΣ Β. ΚΟΝΤΟΓΙΑΝΝΟΠΟΥΛΟΣ 

- ♦ - 

Αριθ. Η/7486 ' (6) 

Μεταβίβαση δικαιώματος υπογραφής «Με εντολή Υπουργού» στο Γε¬ 
νικό Γραμματέα Θρησκευμάτων και στους προϊσταμένους των Δ/ 

νσεων και Τμημάτων της Γενικής Γραμματείας Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 26, 29 του Ν. 1558/85 (ΦΕΚ 137/ 
Α'), όπως συμπληρώθηκαν και ισχύουν. 

2. Τις διατάξεις του Π.Δ. 147/76 (ΦΕΚ 56/Α') «Περί Οργανισμού 
της Κ.Υ. του ΥΠΕΠΘ», όπως τροποποιήθηκε και ισχύει. 

3. Το Π.Δ. 417/87 «Σύσταση Γενικής Γραμματείας θρησκευμά¬ 
των» (ΦΕΚ 186/Α'). 

4. Την αριθ. Η.2871/30.4.1990 απόφαση του Πρωθυπουργού και 
του Υπουργού Εθνικής Παιδείας και Θρησκευμάτων «ανάθεση αρμοδιο¬ 
τήτων στους Υφυπουργούς Εθνικής Παιδείας και Θρησκευμάτων Βασί¬ 
λειο Μπεκίρη και Καλλιόπη (Κέλλυ) Μπουρδάρα» (ΦΕΚ 296/Β - / 
4.5.90), αποφασίζουμε: 

Άρθρο 1 , 

Υπηρεσίες αρμοδιότητας 
του Γενικού Γραμματέα Θρησκευμάτων. 

• ι 

Στο Γενικό Γραμματέα της Γενικής Γραμματείας Θρησκευμάτων, 
στους Προϊσταμένους των Διευθύνσεων και Τμημάτων αυτής, ή τους 
νόμιμους αναπληρωτές τους, μεταβιβάζουμε το δικαίωμα να υπογρά¬ 
φουν «Με εντολή Υπουργού» αποφάσεις, πράξεις και γενικά κάθε είδους 
έγγραφα που εκδίδονται με τις κείμενες διατάξεις και αφορούν σε θέ¬ 
ματα των ακόλουθων υπηρεσιών της Γενικής Γραμματείας Θρησκευ¬ 
μάτων, σύμφωνα με το ΓΙ.Δ. 417/87 (ΦΕΚ 186/Α'). 

α) Διεύθυνσης Εκκλησιαστικής Διοίκησης. 

β) Διεύθυνσης Εκκλησιαστικής Εκπαίδευσης και Θρησκευτικής 
Αγωγής 

γ) Διεύθυνσης Ετεροδόξων και Ετεροθρήσκων, 

Άρθρο 2 

Αρμοδιότητες Γενικού Γραμματέα Θρησκευμάτων. 

Ο Γενικός Γραμματέας Θρησκευμάτων που προΐσταται της Γενικής 
Γραμματείας Θρησκευμάτων έχει το δικαίωμα να υπογράφει με εντολή 
Υπουργού τα ακόλουθα θέματα πόυ αφορούν τις υπηρεσίες αρμοδιότη- 
τάς του, σύμφωνα με τις διατάξεις του άρθρου 1 της απόφασης αυτής. 

1. Έκδοση εγκυκλίων και παροχή οδηγιών προς όλες τις υπηρεσίες 
του Υπουργείου καθώς και τα ΝΠΔΔ που εποπτεύονται απ’ αυτό, για τη 
μεθόδευση και συντονισμό της κοινής δραστηριότητας αυτών, με σκοπό 


την αποτελεσματική υλοποίηση της κυβερνητικής πολιτικής και την 
εύρρυθμη και παραγωγική λειτουργία τους. 

2. Αποφάσεις και έγγραφα αρμοδιότητας συνυπογραφής περισσοτέ¬ 
ρων συναρμόδιων προϊσταμένων διευθύνσεων. * 

3. Απαντήσεις σε αιτήματα με τα οποία ζητείται τροποποίηση ή συ¬ 
μπλήρωση των κειμένων διατάξεων. 

4. Απαντήσεις σε αναφορές πολιτών, συλλόγων κ.λπ. που στρέφονται 
κατά συγκεκριμένων υπηρεσιακών οργάνων. 

5. Αποδοχή δωρεών. 

6. Αποφάσεις συγκρότησης Επιτροπών διενέργειας δημοπρασιών για 
εκποίηση πολυτίμων αφιερωμάτων ιδρύματος Τήνου. 

7. Προκηρύξεις διενέργειας διαγωνισμών προμηθειών και εκτέλεσης 
έργων και εν γένει πράξεις και αποφάσεις ανάληψης, έγκρισης διάθεσης 
και αναγνώρισης κάθε φύσης δαπάνης ή μεταβίβασης πίστωσης από 
τον τακτικό προϋπολογισμό, όταν το ποσό είναι ανώτερο από 
30.000.001 και μέχρι 100.000.000 δρχ. 

8. Αποφάσεις απευθείας ανάθεσης έργου ή μελέτης ή προμήθειας και 
εν γένει πραγματοποίησης δαπάνης από τον τακτικό προϋπολογισμό 
όταν γίνεται κατά παρέκκλιση των διατάξεων του δημοσίου λογιστικού 
και για ποσό μέχρι 5.000.000 δραχμές. 

9. Έγγραφα προς την ΥΕΕ για τη μεταβίβαση πιστώσεων του τακτι¬ 
κού προϋπολογισμού με επιτροπικά εντάλματα, όταν το ποσό είναι 
25.000.001 μέχρι 100.000.000 δραχμές. 

10. Προτάσεις προς το Υπουργείο Οικονομικών για μεταφορά πι¬ 
στώσεων από τον τακτικό Προϋπολογισμό του ΥΠΕΠΘ σε προϋπολογι¬ 
σμό άλλου υπουργείου ή από φορέα κάι Κ.Α. του ΥΠΕΠΘ σε άλλο φο¬ 
ρέα και Κ.Α. του ΥΠΕΠΘ όταν το ποσό είναι από 10.000.001 μέχρι 
50.000.000 δραχμές. 

11. Κύρωση και αναπομπή πινάκων προακτέων. ; 

12. Αναπομπή υποθέσεων για επανεξέτασή από τη διοίκηση ή τα αρ¬ 
μόδια συμβούλια. 

13. Χορήγηση άδειας κατοχής δεύτερης θέσης. 

14. Απονομή ηθικών αμοιβών και βραβεύσεων. 

15. Γνωμάτευση για τη χορήγηση αναστολής επιστράτευσης. 

16. Παραπομπή υπαλλήλων γενικά για θέση σε κατάσταση διαθεσι¬ 
μότητας λόγω νόσου, ως και έκδοση__των σχετικών αποφάσεων. 

17. Αποφάσεις απόλυσης υπαλλήλων για σωματική ή πνευματική 
ανικανότητα ως και τα σχετικά παραπεμπτικά ή ερωτήματα προς τα 
αρμόδια συλλογικά όργανα, όπου απαιτείται. 

18. Έγκριση μετακίνησης εκτός έδρας υπαλλήλων της Γεν. Γραμ¬ 
ματείας Θρησκευμάτων. 

19. Έγκριση μετακίνησης υπαλλήλων για εκτέλεση υπηρεσίας εκτός 
έδρας καθ’ υπέρβαση των ημερών που καθορίζονται κάθε φορά. 

20. Εντολή διενέργειας διοικητικών εξετάσεων, επιθεωρήσεων και 
διαχειριστικών ελέγχων. 

21. Έκδοση καταλογιστικών πράξεων. 

22. Χορήγηση κανονικών, αναρρωτικών, φοιτητικών, σπουδαστι¬ 
κών, επιμορφωτικών αδειών και αδειών χωρίς αποδοχές στους υπαλ¬ 
λήλους που υπηρετούν στην ΚΥ και είναι προϊστάμενοι διευθύνσεων κα¬ 
θώς και στους υπαλλήλους που είναι προϊστάμενοι περιφερειακών υπη¬ 
ρεσιών, όπου απαιτείται. 

, 23. Χορήγηση εκπαιδευτικών αδειών για το εσωτερικό και το εξωτε¬ 
ρικό. 

24. Χορήγηση της απαιτούμενης κατά το άρθρο 10 του Συντάγμα¬ 
τος άδειας. 

25. Έγκριση συμμετοχής σε συνέδρια, σεμινάρια και εκπαιδευτικά 
προγράμματα εσωτερικού και εξωτερικού. 

26. Χορήγηση άδειας άσκησης ιδιωτικού έργου με αμοιβή. 

27. Σύσταση και συγκρότηση επιτροπών και ομάδων εργασίας. 

28. Έγκριση συμμετοχής ή ορισμός εκπροσώπου της Γενικής Γραμ¬ 
ματείας Θρησκευμάτων σε συλλογικά όργανα υπηρεσιών ή νομικών 
προσώπων αρμοδιότητας άλλων υπουργείων. 

29. Έγκριση παρέκκλισης από τα προγράμματα διδασκαλίας. 

30. Έγκριση μετεγγραφών, εκπροθέσμων εγγραφών και επιβολή 
ποινών μαθητών. 

31. Καθορισμός προϋποθέσεων διενέργειας εξετάσεων. 

32. Έγκριση διενέργειας κατατακτήριων εξετάσεων. 

33. Έγκριση κατάταξης σπουδαστών και μαθητών. 

34. Έγκριση όπου απαιτείται, για τη συγγραφή, εκτύπωση και προ¬ 
μήθεια συγγραμμάτων, σημειώσεων, διδακτικών βιβλίων και λοιπών 
εντύπων. 

35. Έγκριση συμμετοχής σχολείων σε εκδηλώσεις, διενέργεια ερά¬ 
νου, ομιλίες και λοιπές εκδηλώσεις. 

36. Αποδοχή δώρεών αυτοκινήτων σε Μητροπόλεις. 

37. Ορισμός ή αντικατάσταση υπόλογου διαχειριστή. 

38. Μετακίνηση προσωπικού που υπηρετεί στη Γενική Γραμματεία 
Θρησκευμάτων. 

39. Χορήγηση άδειας για εξαγωγή έρευνας σε σχολεία από πρόσωπα 
εξωσχολικά. 

40. Έγκριση προγραμμάτων εκπαιδευτικής ραδιοτηλεόρασης. 

41. Προτάσεις προς το Υπουργείο Προεδρίας της Κυβέρνησης για 
την αγορά αυτοκινήτου ή τη θέση αυτοκινήτου σε κυκλοφορία. 

42. Καθορισμός των υπηρεσιών που δικαιούνται να πραγματοποιούν 
κρατικές υπεραστικές τηλεφωνικές συνδιαλέξεις μέσω ΟΤΕ. 

43. Έγκριση εγκατάστασης τηλετύπων (ΤΕΙΈΧ). 

44. Ρύθμιση θεμάτων μαθητικής μέριμνας και σχολικών κυλικείων. 

45. Έγκριση λειτουργίας παραρτημάτων των σχολείων και αναστο¬ 
λής λειτουργίας τους. 

46. Αναστολή λειτουργίας σχολείων. 

47. Χορήγηση άδειας χωρίς αποδοχές στους εκπ/κούς σύμφωνα με 
τις διατάξεις του Ν. 1566/1985 (άρθρο 16, παρ. Ε'). 

48. Κατανομή πιστώσεων για πρόσληψη προσωρινών αναπληρω¬ 
τών. 

49. Υποδοχή υποτρόφων στα πλαίσια των μορφωτικών ανταλλα¬ 
γών. 

50. Ρύθμιση λεπτομερειών εκπαιδευτικών ανταλλαγών στα πλαίσια 

συμφωνιών και προγραμμάτων μορφωτικής συνεργασίας με ξένες χώ- 
Ρ^· . 

51. Προκηρύξεις και αποφάσεις χορήγησης υποτροφιών παράτασής 
τους, αύξηση του ποσού της υποτροφίας και αλλαγή ιδρύματος σπου¬ 
δών, επωφελέστερης αξιοποίησης εσόδων περιουσίας, κληροδοτημάτων 
άμεσης διαχείρισης Υπουργείου Οικονομικών. 

, 52. Έγκριση υπερωριακής διδασκαλίας Εκπαιδευτικών πάνω από 5 
μέχρι 10 ώρες την εβδομάδα. 

53. Έγκρισή μετάβασης στο εξωτερικό ανώτερων κληρικών, όπου 
απαιτείται. 

54. Έγγραφα για την αντιμετώπιση θεμάτων στέγασης και συστέ- 
γασης σχολικών μονάδων... ή 

55. Ανάθεση διδασκαλίας με ωριαία αντιμισθία στις ανώτερες εκκλη¬ 
σιαστικές σχολές. 

Άρθρο 3 

Αρμοδιότητες Προϊσταμένων Διευθύνσεων. 

Οι Προϊστάμενοι Διευθύνσεων που προΐστανται σε Διευθύνσεις εκ των 
αναφερομένων στο άρθρο 1 της απόφασης αυτής, έχουν δικαίωμα να 
υπογράφουν «Με εντολή Υπουργού» τα ακόλουθα θέματα που αφορούν 
τις υπηρεσίες αρμοδιότητάς τους. 

1. Εγκύκλιοι παροχής διευκρινιστικών οδηγιών για την εφαρμογή 
των κειμένων διατάξεων. 

2. Παροχή πληροφοριών, στοιχείων και γνώμης προς το Συμβούλιο 
της-Επικράτειας, το Ελεγκτικό Συνέδριο, το Νομικό Συμβούλιο και τα 
Δικαστήρια. 

3. Έγγραφα προς το Νομικό Συμβούλιο για την παροχή οδηγιών 
ιντιμετώπισης θεμάτων της υπηρεσίας. 

4. Παροχή στοιχείων και πληροφοριών για την υποστήριξη των θέ¬ 
σεων της υπηρεσίας. 

5. Σύσταση και συγκρότηση συνεργείων υπερωριακής απασχόλη- 
σης. 

6. Συγκρότηση και ορισμός μελών επιτροπών εκκαθάρισης των αρ¬ 
χείων της διεύθυνσης και του προσωπικού μητρώου των υπαλλήλων 
αρμοδιότητας της διεύθυνσης. 

7. Χορήγηση αντιγράφων εμπιστευτικού περιεχομένου εγγράφων ή 
γγράφων που αφορούν προσωπικά θέματα και ζητούνται από τρίτους. 

8. Έγγραφα και εισηγήσεις σε θέματα κληροδοτημάτων. 

9. Καθορισμός ανώτατου ορίου τηλεφωνικών συνδιαλέξεων και κα¬ 
ταλογισμός υπέρβασης του επιτρεπόμενου ορίου τηλεφωνικών συνδια¬ 
λέξεων. 

10. Έγκριση εγκατάστασης τηλεφωνικής σύνδεσης ή ευθειών τηλε¬ 
φωνικών συνδέσεων. 

11. Προκηρύξεις διενέργειας διαγωνισμών προμηθειών και εκτέλε- 
ιης έργων και γενικά πράξεις και αποφάσεις ανάληψης, έγκρισης, διά¬ 
θεσης και αναγνώρισης κάθε φύσης δαπάνης ή μεταβίβασης πίστωσης 


από τον τακτικό προϋπολογισμό όταν το ποσό είναι από 1.000.001 
και μέχρι 30.000.000 δραχμές. 

12. Έγγραφα προς την ΥΕΕ για τη μεταβίβαση πιστώσεων του τα¬ 
κτικού προϋπολογισμού με επιτροπικά εντάλματα όταν το ποσό είναι μέ¬ 
χρι 25.000.000 δραχμές.. 

13. Προτάσεις προς το Υπουργείο Οικονομικών για μεταφορά πι¬ 
στώσεων από τον τακτικό προϋπολογισμό του ΥΠΕΠΘ σε προϋπολογι¬ 
σμό άλλου Υπουργείου ή από φορέα και ΚΑ του ΥΠΕΠΘ σε άλλο φορέα 
και ΚΑ του ΥΠΕΠΘ όταν το ποσό είναι μέχρι 1Ο.ΟΟΟ.ΟΟΟ δραχμές. 

14. Έγγραφα προς το Υπουργείο Οικονομικών για την αύξηση του 
διαθέσιμου ποσοστού πιστώσεων από τον τακτικό προϋπολογισμό. 

15. Έκδοση αποφάσεων για την πληρωμή της αναθεώρησης δαπα¬ 
νών εξοπλισμού, σύμφωνα με τις σχετικές συμβάσεις προμηθειών εξο¬ 
πλισμού σε βάρος των πιστώσεων του ΠΔΕ ή του τακτικού προϋπολογι¬ 
σμού. 

16. Αποφάσεις αναλήψεως δαπανών, ανεξάρτητα από το ύψος αυ¬ 
τών σε βάρος των πιστώσεων του τακτικού προϋπολογισμού. 

17. Έκδοση και παράταση ενταλμάτων προπληρωμής, ανεξάρτητα 
από το ύψος του ποσού. 

18. Αποφάσεις ορισμού επιβλεπόντων, συγκρότησης επιτροπής πα¬ 
ραλαβής υλικών, ειδών εξοπλισμού ή εργασιών εγκατάστασης και λει¬ 
τουργίας εξοπλισμού. 

19. Έγκριση προϋπολογισμών και απολογισμών ΝΠΔΔ και ειδικών 
λογαριασμών και εφοριών σχολείων. 

20. Εκκαθάριση και εντολή πληρωμής τακτικών και έκτακτων απο¬ 
δοχών και επιδομάτων ή αποζημιώσεων του προσωπικού κάθε φύσης 
και σχέσης εργασίας, ανεξάρτητα από το ύψος του ποσού, με την επιφύ¬ 
λαξη της απόφασης που ισχύει κάθε φορά για την εκκαθάριση και 
εντολή πληρωμής αποδοχών και λοιπά για το προσωπικό της Κ.Υ. του 
ΥΠΕΠΘ. 

21. Εκκαθάριση εξόδων πρώτης εγκατάστασης, μετακίνησης ή με¬ 
τάθεσης και ημερήσιας αποζημίωσης για μετακίνηση εντός και εκτός 

- έδρας για εκτέλεση υπηρίεσίας. 

22. Υπογραφή συμβάσεων πρόσληψης προσωπικού με σχέση εργα¬ 
σίας ιδιωτικού δικαίου. 

23. Έγκριση καταβολής αποζημίωσης για τη μη χορήγηση κανονι¬ 
κής άδειας στο κάθε φύσης προσωπικό. 

24. Έγκριση μετακίνησης στο εξωτερικό με άλλες αεροπορικές 
Εταιρείες εκτός από την «ΟΛΥΜΠΙΑΚΗ Α.Ε.». 

25. Αποδοχή παραίτησης υπαλλήλων. 

26. Έγγραφα που αφορούν τροποποίηση και λοιπά θέματα της σει¬ 
ράς επετηρίδων διοριστέων εκπαιδευτικών. 

27. Ανάθεση υπερωριών σε εκπαιδευτικό προσωπικό για την κάλυψη 
των ωρών διδασκαλίας στις σχολικές μονάδες εκκλησιαστικής εκπαί¬ 
δευσης. 

28. Έγκριση, όπου απαιτείται, μαθητικών και σπούδαστικών εκδρο¬ 
μών για το εξωτερικό. 

29. Αναγνώριση ισοτιμίας τίτλων σπουδών. 

30. Έγκριση παρακολούθησης από τους μαθητές θεατρικών παρα¬ 
στάσεων και κινηματογραφικών ταινιών. 

31. Χορήγηση και κατανομή στις διευθύνσεις και γραφεία εκπαίδευ¬ 
σης βιβλίων και λοιπού σχολικού υλικού που αγοράζονται από πιστώ¬ 
σεις του λογαριασμού μαθητικής πρόνοιας. 

32. Χορήγηση άδειας οικοδιδασκαλίας. 

33. Έγκριση μορφωτικών ανταλλαγών μαθητών, φοιτητών και 
σπουδαστών και συμμετοχή τους σε διεθνείς εκδηλώσεις και αδελφοποι¬ 
ήσεις σχολείων. 

34. Αναγνώριση ισοτιμίας σχολείων εξωτερικού προς τα αντίστοιχα 
του εσωτερικού. 

35. Προτάσεις προς το ΥΠΕΠΘ για τις τροποποιήσεις του προγράμ¬ 
ματος Δημοσίων Επενδύσεων του ΥΠΕΠΘ. 

36. Υπογραφή συμβάσεων προμήθειας συγγραμμάτων με εκδοτι-' 
κούς οίκους ή εκδοτών διαχειριστικών καθηγητών κ.λπ. που διανέμο¬ 
νται σε σπουδαστές, φοιτητές και έγκριση πληρωμής των ως άνω συγ¬ 
γραμμάτων. 

37. Έγκριση βελτίωσης βαθμολογίας μαθητών εκκλησιαστικής εκ¬ 
παίδευσης. 

38. Επιτήρηση ναών, ευκτήριων οίκων, μονών, ησυχαστηρίων, θρη¬ 
σκευτικών εντευκτηρίων ή άλλων τόπων λατρείας, που δεν ανήκουν 
στην επικρατούσα θρησκεία. 

39. Έγκριση μετάβασης στο εξωτερικό ανώτερων κληρικών, όπου 
απαιτείται. 

40. Χορήγηση άδειας εισόδου στη χώρα κληρικών ή αρχηγών αιρέ¬ 
σεων ετεροδόξων ή ετεροθρήσκων ξένης υπηκοότητας. 

41. Έγγραφα για θέματα θρησκευτικών σωματείων, ιδρυμάτων και 
ευκτήριων οίκων. 

42. Χορήγηση άδειας μεταστέγασης χώρων λατρείας ετεροδόξων 
και ετεροθρήσκων. 

43. Ερωτήματα και παραπομπή θεμάτων στο εποπτικό συμβούλιο 
εκκλησιαστικής εκπαίδευσης. '' 

44. Ερωτήματα και παραπομπή θεμάτων προς τα αρμόδια υπηρε¬ 
σιακά συμβούλια για θέματα διορισμού μετάταξης και γενικά υπηρεσια¬ 
κής κατάστασης υπαλλήλων. 

45. Ερωτήματα, διαβίβασή αιτήσεων και λοιπών στοιχείων και γε¬ 
νικά παραπομπή θεμάτων προς τα αρμόδια υπηρεσιακά συμβούλια, για 
θέματα εκπ/κών Εκκλησιαστικής Εκπ/σης και προσωπικού Ειδικής 
Παιδαγωγικής Ακαδημίας. 

46. Μεταθέσεις και αποσπάσεις εκπαιδευτικών λειτουργών σε εκτέ¬ 
λεση πράξεων των οικείων υπηρεσιακών συμβουλίων. 

47. Μεταθέσεις διοικητικού και βοηθητικού προσωπικού Εκκλησια¬ 
στικής Εκπ/σης. - 

Άρθρο 4 

Αρμοδιότητες Προϊσταμένων Τμημάτων. 

Οι Προϊστάμενοι Τμημάτων που προΐστανται σε τμήματα υπαγόμενα 
στις Διευθύνσεις που αναφέρονται στο .άρθρο 1 της απόφασης αυτής 
έχουν δικαίωμα να υπογράφουν «με εντολή Υπουργού» τα ακόλουθα θέ¬ 
ματα που αφορούν τις υπηρεσίες αρμοδιότητάς τους. 

1. Αποστολή στοιχείων προς τα υπηρεσιακά συμβούλια και άλλα 
συλλογικά όργανα αρμοδιότητας ΥΠΕΠΘ. 

2. Απαντήσεις σε υπηρεσίες, αναφορές πολιτών, συλλόγων κ.λπ. για 
θέματα που αντιμετωπίζονται με σαφείς διατάξεις. 

3. Έγγραφα με τα οποία ζητούνται στοιχεία για την ολοκλήρωση 
υποθέσεων. 

4. Έγγραφα παροχής στοιχείων ή πληροφοριών σε άλλες υπηρεσίες, 
αρχές και συλλογικά όργανα για την ολοκλήρωση υποθέσεων. 

5. Διαβιβαστικά έγγραφα προς το Π.Ι., ΣΤΕ και Ι.Τ.Ε. και λοιπά 
συλλογικά γνωμοδοτικά όργανα για την παροχή γνωμοδοτήσεων. 

6. Διαβιβαστικά έγγραφα προς άλλες υπηρεσίες, αρχές και συλλο¬ 
γικά όργανα. 

7. Διαβιβαστικά έγγραφα ή εντολές προς το Εθνικό Τυπογραφείο για 
τη δημοσίευση Π.Δ., αποφάσεων ή άλλων πράξεων και για διόρθωση 
σφαλμάτων., 

8. Διαβιβαστικά έγγραφα προς τον ημερήσιο ή περιοδικό τύπο για τη 
δημοσίευση προκηρύξεων ή περιλήψεων. 

9. Κοινοποίηση Π.Δ., εγκυκλίων, αποφάσεων και λοιπών εγγράφων. 

10. Χορήγηση αντιγράφων, εγγράφων και στοιχείων που δεν είναι 
εμπιστευτικού περιεχομένου, σύμφωνα με τις διατάξεις του Ν. 1599/ 
1986. 

11. Υπόμνηση εγγράφων που έχουν εκδοθεί από ανώτερο ιεραρχικό 
όργανο. 

12. Επισημειώσεις για τη θέση εγγράφων στο αρχείο. 

13. Επικύρωση υπογραφής των προϊσταμένων των περιφερειακών 

υπηρεσιών και ΝΠΔΔ. · 

14. Επικύρωση των αντιγράφων των εξερχομένων εγγράφων. Η αρ¬ 
μοδιότητα αυτή ασκείται από τον προϊστάμενο του τμήματος που εκδί¬ 
δει το έγγραφο ή από τους προϊσταμένους των τμημάτων πρωτοκόλλου 
και διεκπεραίωσης και αρχείων της διεύθυνσης διοικητικού ΚΥ του 
ΥΠΕΠΘ ή από υπαλλήλους που υπηρετούν σε όλα τα παραπάνω τμή¬ 
ματα με βαθμό Α'. 

15. Χορήγηση βεβαιώσεων σε ιδιώτες με βάση τα στοιχεία που 
υπάρχουν στην υπηρεσία, περιλαμβανομένων και των βεβαιώσεων για 
λειτουργία σχολών ή τμημάτων σχολών στην Ελλάδα. 

16. Έγγραφα για ατελή εισαγωγή εξοπλιστικών μέσων και οργά¬ 
νων. 

17. Έκδοση επιταγών, εντολών και ενταλμάτων πληρωμής δαπά¬ 
νης από ειδικό λογαριασμό, όταν έχει εκδοθεί σχετική απόφαση, ανεξάρ¬ 
τητα από το ύψος του ποσού. 

18. θεώρηση πινάκων μισθωμάτων. 

19. Προβλέψεις μηνιαίων πληρωμών. 

20. Έγγραφα προς την ΥΕΕ για τη χορήγηση βεβαίωσης για την 
ύπαρξη πίστωσης. 

21. Έγκριση καταβολής νοσηλειών. 


22. Υπογραφή κάθε είδους συμβάσεων προμηθειών, μισθώσεων και 
εκτέλεσης έργου, για τις οποίες έχει εκδοθεί σχετική απόφαση και γιε 
ποσό μέχρι 1.000.000 δραχμές. 

23. Κοινοποίηση διορισμών. 

24. Βεβαίωση ανάληψης υπηρεσίας υπαλλήλων. 

25. Κοινοποίηση πινάκων προακτέων και ονομαστικών καταστά¬ 
σεων υπαλλήλων. 

26. Μονιμοποίηση υπαλλήλων. 

27. Προαγωγή κατάταξη και ένταξη υπαλλήλων. 

28. Χορήγηση μισθολογικών κλιμακίων, επιδομάτων και προσαυξή- 
σεων στο κάθε φύσης και σχέσης προσωπικό. 

29. Χορήγηση κανονικών, αναρρωτικών και λοιπών αδειών, όποι 
απαιτείται σε υπαλλήλους που δεν είναι προϊστάμενοι υπηρεσιών. 

30. Απόλυση υπαλλήλων λόγω τριακονταπενταετίας και ορίου ηλι¬ 
κίας. 

31. Οικονομική απόσπαση υπαλλήλων. 

32. Χορήγηση αδειών κύησης και λοχείας. 

33. Αλλαγή επωνύμου υπαλλήλου. 

34. Διαβίβαση ενστάσεων προς τα υπηρεσιακά συμβούλια. 

35. Χορήγηση βεβαιώσεων στους υπαλλήλους για την υπαλληλική 
ιδιότητα και τις αποδοχές τους. 

36. Βεβαίωση για τη μη υπέρβαση των επιτρεπόμενωνημερών κίνη¬ 
σης εκτός έδρας. 

37. Θέματα έκδοσης, ανανέωσης και επέκτασης διαβατηρίων. 

38. Ερωτήματα και παραπομπές υπαλλήλων στις αρμόδιες υγειονο¬ 
μικές επιτροπές. 

39. Έγγραφα προς τα ασφαλιστικά ταμεία για την επιστροφή κρατή¬ 
σεων που καταβλήθηκαν αχρεωστήτως., 

40; Αποστολή-στην υπηρεσία συντάξεων των δικαιολογητικών συ- 
νταξιοδότησης των υπαλλήλων. · · · 

41. Ερωτήματα προς τα αρμόδια συλλογικά όργανα για τη χορή¬ 
γηση ισοτιμίας τίτλου σπουδών. 

42. Θεώρηση τίτλων σπουδών. 

43. Αποστολή βιβλίων στα αρμόδια όργανα για κρίση. 

44. Καθορισμός αντιστοιχίας τάξεών'γϊα- μετεγγραφή αέ ελληνικό 
σχολείο μαθητών ξένων σχολείων εξωτερικού και εσωτερικού.' 

45. Έγκριση μαθητικών εκδρομών για το εσωτερικό. 

46. Παροχή πληροφοριών για το εκπαιδευτικό σύστημα και ζήτηση 
αντίστοιχων πληροφοριών. 

47. Έγγραφα για θέματα μαθητικά και σπουδαστικά που ρυθμίζο¬ 
νται από τις κείμενες διατάξεις. 

48. Αποφάσεις απαλλαγής από τα δίδακτρα αλλοδαπών σπουδα¬ 
στών. 

49. Έγγραφα προς εκμισθωτές για θέματά συντήρησης κτιριακών 
και λοιπών εγκαταστάσεων ή 

50. Εγγραφα προς ΔΕΗ, ΟΤΕ, ΕΥΔΑΠ για νέες εγκαταστάσεις ή 
αποκαταστάσεις βλαβών. 

51. Έγκριση μεταφοράς και επισκευής τηλεφωνικής σύνδεσης. 

52. Προκηρύξεις διενέργειας διαγωνισμών προμηθειών και εκτέλε¬ 
σης έργων και γενικά πράξεις και αποφάσεις ανάληψης, έγκρισης, διά¬ 
θεσης και αναγνώρισης κάθε φύσης .δαπάνης ή μεταβίβασης πίστωσης 
από τον τακτικό προϋπολογισμό, όταν το ποσό είναι μέχρι 1.000.000 
δραχμές. 

Άρθρο 5 
Κοινές διατάξεις. 

1. Αν δεν υπάρχει Γενικός Γραμματέας ή απουσιάζει οι αντίστοιχες 
αρμοδιότητές τους ασκούνται από τον Υπουργό. 

2. Αν κωλύεται ή απουσιάζει ο προϊστάμενος της διεύθυνσης και ο νό¬ 

μιμος αναπληρωτής του, οι αρμοδιότητές τουασκούνται από τον προϊ¬ 
στάμενο του καθ’ ύλη αρμόδιου τμήματος. , 

3. Αν κωλύεται ή απουσιάζει ο προϊστάμενος τμήματος και ο νόμιμος 
αναπληρωτής του, οι αρμοδιότητές του ασκούνται από τον προϊστάμενο 
της διεύθυνσης. 

4. Το αρμόδιο ανώτατο ιεραρχικό όργανο μπορεί, κατά την κρίση 
του, να ζητά από το αρμόδιο κατώτερο ιεραρχικά όργανο να του προ¬ 
σκομίζει για υπογραφή έγγραφα, αποφάσεις κ.λπ., αν αυτό επιβάλλεται 
από ειδικούς λόγους. 

5. Το αρμόδιο όργανο μπορεί σε εξαιρετικές περιπτώσεις να προσκο¬ 
μίζει για υπογραφή στο ανώτερο ιεραρχικά όργανο έγγραφα αποφάσεις 

κ.λπ., με αιτιολογημένη επισημείωσή του στο έγγραφο. 

6. Το δικαίωμα υπογραφής για θέματα που αναφέρονται στην από¬ 
φαση αυτή, ασκείται εφόσον από την ισχύουσα νομοθεσία προβλέπεται 
ότι η αρμοδιότητα στα θέματα αυτά ανήκει στις υπηρεσίες της Γενικής 
Γραμματείας Θρησκευμάτων δίχως να θίγονται οι αρμοδιότητες των 
περιφερειακών υπηρεσιών και ΝΠΔΔ για τα. ίδια θέματα. 

7. Όπου στην απόφαση αυτή αναφέρεται ο όρος «υπάλληλοι» νοού¬ 
νται οι με οποιαδήποτε σχέση εργασίας υπάλληλοι του δημοσίου και οι 
εκπαιδευτικοί όλων των βαθμιδών της εκπαίδευσης. 

Η απόφαση αυτή να δημοσιευτεί στην Εφημερίδα της Κυβερνήσεως. 

Αθήνα, 31 Οκτωβρίου 1990 

Ο ΥΠΟΥΡΓΟΣ 

ΒΑΣ. ΚΟΝΤΟΓΙ ΑΝΝΟΠΟΥΛΟΣ 

Αριθ. 30095 (7) 

Συγκρότηση Κεντρικής Επιτροπής Αθλητικών Τάξεων (ΚΕΑΤ). 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: α) Του Ν. 1566/85 «Δομή και λειτουργία Α/θμιας 
και Δευτεροβάθμιας Εκπαίδευσης κ.λπ.». 

β) Του Ν. 75/75 «περί Εξωσχολικού Αθλητισμού». 

γ) Του Ν. 1558/85 «Κυβέρνηση και Κυβερνητικά Όργανα». 

2. Την αριθ. Γ4/902/29.9.1988 απόφαση του ΤΠ.Ε.Π.Θ. «ίδρυση 
Ειδικών Αθλητικών Τάξεων σε σχολεία Α/θμιας και Β/θμιας Εκπαί¬ 
δευσης». 

3. Την ανάγκη οργάνωσης του σχολικού Αθλητισμού. 

4. Την αριθ. Φ1/Γ4/19.9.89 κοινή απόφασή μας. 

5. Την αρ. Τ 1140/90 κοινή απόφαση του Πρωθυπουργού και του 
Υπουργού Οικονομικών, για τον καθορισμό αρμοδιοτήτων του Υφυ¬ 
πουργού Οικονομικών. 

6. Την αρ. Υ 1022/90 κοινή απόφαση του Πρωθυπουργού και του 
Υπουργού Πολιτισμού, αποφασίζουμε: 

Ανασυγκροτούμε την Κεντρική Επιτροπή Αθλητικών Τάξεων από 
τους κάτωθι: 

1. Ζάννας Ευστάθιος, Διευθυντής Αγωνιστικού Αθλητισμού της 
Γ.Γ.Α., ως Πρόεδρος της Επιτροπής. 

2. Καράφλας Δημήτριος, Διευθυντής Φυσ. Αγωγής, ως Αντιπρόε¬ 
δρος. 

3. Ακοκκαλίδης Χαράλαμπος, Κ.Φ.Α. 

4. Λαμπρινίδης Ανδρέας, Κ.Φ.Α. 

5. Κοτζαμανίδης Χρήστος, Λέκτορας ΤΕΦΑΑ θεσ/νίκης. 

6. Χρήστου Κων/νος, Κ.Φ.Α. 

7. Νταλαχάνης Γεώργιος, Κ.Φ.Α. 

8. Μεντζελόπουλος Παρασκευάς, Κ.Φ.Α. 

9. Πάσχος Κων/νος Πτυχιούχος Τ.Ε.Φ.Α.Α. 

10. Ρούσκας Παύλος Κ.Φ.Α. 

11. Σταυροπούλου Κυριακή Κ.Φ.Α. 

Γραμματέας της Επιτροπής ορίζεται η Φράγκου Αγγελική μόνιμη 
υπάλληλος της Γ.Γ.Α., οικονομικός υπόλογος ορίζεται ο Μίχας Σωτή¬ 
ριος, μόνιμος υπάλληλος της Γ.Γ.Α. 

Το έργο της επιτροπής αυτής έχει καθορισθεί με την αριθ. Γ4/902/ 
29.9.1988 απόφαση του ΥΠΕΠΘ. 

Η Διοικητική στήριξη της επιτροπής θα παρέχεται μέσω της Δ/νσης 
Φυσικής Αγωγής του ΥΠΕΠΘ. 

Οι δαπάνες για την οργάνωση και λειτουργία των Αθλητικών Τά¬ 
ξεων, ως και κάθε άλλη δαπάνη αυτών θα καλύπτονται από τον ΟΠΑΠ 
σύμφωνα με το άρθρο 33 του Ν. 1646/86, στα πλαίσια της προολυ- 
μπιακής προετοιμασίας μετά από έγκριση της επιτροπής αυτής. 

Η μηνιαία αποζημίωση για τον Πρόεδρο, Αντιπρόεδρο και τα μέλη 
καθορίζεται σε 55.000 δρχ., του δε γραμματέα και του οικονομικού 
υπολόγου σε 40.000 δρχ. θα καλύπτονται δε από τον ΟΠΑΠ. 

Για την εύρυθμη και αποδοτική λειτουργία της Επιτροπής δύναται με 
απόφασή της να συστήσει από τα μέλη της άνευ αμοιβής υποεπιτροπή 
(οικονομική, δημοπρασίας κ.λπ.). 


Η μετακίνηση εκτός έδρας του Προέδρου, του Αντιπροέδρου, των με¬ 
λών και του Γραμματέα εγκρίνεται από την επιτροπή, τα δε έξοδα αυ¬ 
τών καταβάλλονται από τον ίδιο φορέα. 

Η Επιτροπή έχει απαρτία αν παρευρίακονται τουλάχιστον έξι (6) από 
τα μέλη της. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 24 Οκτωβρίου 1990 

ΟΙ ΥΦΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΠΟΛΙΤΙΣΜΟΥ 

Β. ΜΠΕΚΙΡΗΣ ΦΑΝΗ ΠΑΛΛΗ-ΠΕΤΡΑΛΙΑ 

Αριθ. 30956 (8) 

Παράταση θητείας Διοικητικού Συμβουλίου της Ένωσης Ποδοσφαιρι¬ 
κών Ανωνύμων Εταιρειών (ΕΠΑΕ). 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με: 

1. Τις διατάξεις του Ν. 1889/90 «Ρύθμιση επειγόντων θεμάτων 
Ποδοσφαίρου (ΦΕΚ 93Α'). 

2. Τις διατάξεις του Ν. 879/79 «Περί Ποδοσφαιρικών Ανωνύμων 
Εταιρειών (ΦΕΚ 56Α'). 

3. Τις διατάξεις του Π.Δ. 550/1979 «Περί οργανώσεως και λει¬ 
τουργίας της Ενώσεως Ποδοσφαιρικών Ανωνύμων Εταιρειών» (ΦΕΚ 
172/Α), όπως τροποποιήθηκε μεταγενέστερα. 

4. Την κοινή απόφαση του Πρωθυπουργού και Υπουργού Πολιτι¬ 
σμού Υ. 1022/ΥΠΠΟ/ΓΝΟΣ/20.4.1990 (ΦΕΚ 286/1990 τ.Βή,με 
την οποία ανατίθενται αρμοδιότητες στην Υφυπουργό Πολιτισμού Φάνη 
Πάλλη-Πετραλιά. 

5. Την υπ’ αριθ. πρωτ. 22594/31.7.90 απόφαση της Υφυπουργού 
Πολιτισμού Φάνη Πάλλη-Πετραλιά. 

6. Την από 31 Οκτωβρίου 1990 Επιστολή του Προέδρου της ΕΠΑΕ 
Γ. Δέδε. 

7. Την κατεπείγουσα ανάγκη για την ομαλή συνέχιση της αγωνιστι¬ 
κής περιόδου και της συγκλήσεως, από το Δ.Σ., της Γενικής Συνέλευ¬ 
σης των ΠΑΕ για την διεξαγωγή Εκλογών στην Ένωση Ανωνύμων 
Εταιρειών (ΕΠΑΕ), αποφασίζουμε: 

Παρατείνεται, μέχρι 10 Νοεμβρίου 1990 η θητεία του Διοικητικού 
Συμβουλίου της Ένωσης Ποδ/κών Ανωνύμων Εταιρειών (ΕΠΑΕ), με 
την συγκρότηση που έχει σήμερα. 

Η απόφαση αυτή, που θα κυρωθεί με Νόμο, αναδρομικά από του 
χρόνου της εκδόσεώς της, να δημοσιευθεί στην Εφημερίδα της Κυβερ¬ 
νήσεως. 

Αθήνα, 31 Οκτωβρίου 1990 

Η ΥΦΥΠΟΥΡΓΟΣ 

ΦΑΝΗ ΠΑΛΛΗ-ΠΕΤΡΑΛΙΑ 

- 4 - 

Αριθ. 135/1498 (9) 

Αύξηση των παρεχομένων από τον κλάδο Επικουρικής Ασφάλισης Δι¬ 
κηγόρων του Ταμείου Νομικών συντάξεων. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 30 παρ. 3 του Ν.Δ. 4114/60 «περί κώ- 
δικος του Ταμείου Νομικών» (ΦΕΚ 164 τ.Α') όπως τροποποιήθηκε και 
συμπληρώθηκε από το άρθρο 25 παρ. 3 του Ν. 730/77. 

2. Τα άρθρα 23, παρ. 1 στοιχ. στ και 24 παρ. 1 και παρ. 2 στοιχ. γ', 
26 παρ. 1 και 27 παρ. 1 στοιχ. δ του Ν. 1558/85 (Α. 137). 

3. Τις διατάξεις του άρθρου 30 του Ν. 1027/80, όπως αυτό αντικα- 
ταστάθηκε με το άρθρο 7 του Ν. 1275/1982 και συμπληρώθηκε με το 
άρθρο 43 του Ν. 1469/1984 (ΦΕΚ 111/Α/84). 

4. Τη γνώμη του Διοικητικού Συμβουλίου του Κλάδου Επικουρικής 
Ασφάλισης Δικηγόρων του Ταμείου Νομικών, που λήφθηκε κατά την 
1213/27.6.90 συνεδρίασή του και που κοινοποιήθηκε με το 13129/ 
24.7.1990 έγγραφό του, αποφασίζουμε: 

1. Οι παρεχόμενες από τον κλάδο Επικουρικής Ασφάλισης Δικηγό¬ 
ρων μηνιαίες περιοδικές παροχές στους Δικηγόρους και σε περίπτωση 
θανάτου στα μέλη των οικογενειών τους, ισούται με το γινόμενο του 
αριθμού των ετών ασφάλισης επί τον συντελεστή προσδιορισμού της 

απονεμητέας επικουρικής παροχής, οριζόμενο για κάθε χρόνο ασφάλι¬ 
σης από 1.1.91 σε οκτακόσιες εξήντα τέσσερις (864) δραχμές, χωρίς 
να μπορεί να υπερβεί το ποσό που αντιστοιχεί κάθε φορά σε 40 έτη συ¬ 
ντάξιμης υπηρεσίας. 

2. Κατώτατο όριο της παρεχομένης από τον Κλάδο Επικουρικής 
Ασφάλισης Δικηγόρων, μηνιαίας παροχής ορίζεται από 1.1.1991, το 
ποσό των δεκατριών χιλιάδων διακοσίων ενενήντα μίας (13.291) δραχ¬ 
μών. 

Η απόφαση αυτή να δημοσιευθεΐ στην Εφημερίδα της Κυβερνήσεως. 
Αθήνα, 24 Οκτωβρίου 1990 

Η ΥΠΟΥΡΓΟΣ . 

ΜΑΡΙΕΤΤΑ ΓΙΑΝΝΑΚΟΥ - ΚΟΥΤΣΙΚΟΥ 

-+- 

Αριθ. 101/1496 (10) 

Τροποποίηση της περϊπτ. α της παρ. 1 του άρθρου 2 του Κανονισμού 
Παροχών του ΤΕΑΠΟΚΑ. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 6 του Ν.Δ. 980/1942 «περί ιδρύσεως 
Ταμείου Επικουρικής Ασφαλίσεως Οργανισμών Κοινωνικής Ασφαλί- 
σεως». 

2. Τις διατάξεις του άρθρου 59 παρ. 1 του Α.Ν. της 11ης Νοεμβρίου 
1935 «περί Οργανισμού του Υπουργείου Εργασίας όπως ερμηνεύθηκε 
αυθεντικά με τις διατάξεις του άρθρου 1 του Α.Ν. 694/37, σε συσχετι¬ 
σμό με τις διατάξεις του άρθρου 1 του Α.Ν. 457/68». 

3. Τα άρθρα 23, παρ. 1 στοιχ. στ και 24 παρ. 1 και παρ. 2 στοιχ. γ. 


26 παρ. 1 και 27 παρ. 1 στοιχ. δ του Ν. 1558/1985 (ΦΕΚ 137 τ.Α'). 

4. Το άρθρο 14 του Π.Δ/τος 105/88 (ΦΕΚ 46 τ.Α’). 

5. Τη γνώμη του Συμβουλίου Κοινωνικής Ασφάλειας, που διατυπώ¬ 
θηκε στην 1 Οη/18.7.1990 συνεδρίασή του της ΚΣΤ’ περιόδου. 

6. Τις από 18.5.1989 και 12.10.1989 αποφάσεις του Δ.Σ. του 
Τ.Ε.Α.Π.Ο.Κ.Α., αποφασίζουμε: 

Στο τέλος της περιπτ. α της παρ. 1 του άρθρου 2 του Κανονισμού πα¬ 
ροχών του Τ.Ε.Α.Π.Ο.Κ.Α. προστίθεται διάταξη ως ακολούθως: 

«Επί άγαμης μητέρας με ανήλικα παιδιά εφαρμόζονται αναλόγως οι 
διατάξεις του παραπάνω εδαφίου. 

Στην περίπτωση άγαμης μητέρας με ανήλικα παιδιά που έχει απο¬ 
χωρήσει από την υπηρεσία μετά την 8.11.1988 και έχει δικαιωθεί συ¬ 
ντάξεως από τον φορέα κύριας ασφάλισης παρέχεται το ίδιο δικαίωμα, 
με έναρξη συνταξιοδότησης την πρώτη του επόμενου μήνα της δημο¬ 
σίευσης της απόφασης αυτής*. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 24 Οκτωβρίου 1990 

Η ΥΠΟΥΡΓΟΣ 

ΜΑΡΙΕΤΤΑ ΓΙΑΝΝΑΚΟΥ - ΚΟΥΤΣΙΚΟΥ 

-- ' 4 — / 

ΔΙΟΡΘΩΣΕΙΣ ΣΦΑΛΜΑΤΩΝ 

(Π) 

Στην αριθ. ΥΠΠΟ/ΓΝΟΣ/36002/5.9.90 απόφαση που δημοσιεύ- 
θηκε στο ΦΕΚ 614/τ.Β/1990, διορθώνεται ο τίτλος από το εσφαλ¬ 
μένο: «Ο Υπουργός Πολιτισμού», στο ορθό: «Η Αναπληρωτής Υπουργός 
Πολιτισμού». 


(Από το Υπ. Πολιτισμού) 

ΕΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΙΜΗΣΕΩΣ από τό 1833 


Διεύθυνση 

Καποδιστρΐου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕίΕΧ 

22.3211 ΥΡΕΤΘΗ 

λειτουργούν καθημερινά από 8.00' έως 13.30" 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρΐου 25 τηλ.: 52.39.762 

* ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 

* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


’ Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες και πάνω η τιμή πώλησης κάθε φύλλου (δσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αηοστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για 

το Τεύχος Α" 

Δρχ. 

8.500 

Δρχ. 

425 

β) 

» 

» 

» 

Β' 

» 

12.500 

» 

625 

8 

» 

» 

» 

Γ 

» 

5.000 

» 

250 

» 

» 

» 

Δ" 

» 

12.000 

» 

600 

ε) 

» 

» 

» 

Αναπτυξιακών Πράξεων 

» 

9.500 

» 

475 

στ) 

» 

» 

» 

Ν.Π.Δ.Δ. 

» 

5.000 

» 

250 

ζ) 

» 

» 

» 

ΠΑΡΑΡΤΗΜΑ 

» 

3.000 

» 

150 

η) 

» 

» 

» 

Δελτ. Εμπ.& Βιομ. Ιδ. 

» 

6.000 

» 

300 

θ) 

» 

» 

» 

Αν. Ειδικού Δικαστηρίου 

» 

1.500 

» 

75 

ι) 

» 

» 

» 

Α.Ε. & Ε.Π.Ε. 

» 

25.000 

» 

1.250 

ια) 1 

Για 

όλα 

τα Τεύχη 

» 

55.000 

» 

2.750 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















